Cassinhabèra e Tornàs
Cassinhabèra e Tornàs (Cassagnabère-Tournas en francés) qu'es una comuna gascoa de Nebosan situada dens lo departament de la Hauta Garona e la region d', ancianament de Miègjorn-Pirenèus.

Geografia

Istòria
Pendent l'Ancian Regime, Cassinhabèra qu'èra de Nebosan (país d'estats), de la diocèsi de Sent Bertran de Comenge e de la senescaucia de Tolosa. Le vocable de la glèisa qu'es Sent Geli; que i a autas glèisas : la capèra de Nòsta Dauna d' Artiguehente (nom francés), las glèisas dispareishudas de  Maubossin e de Sent Jausèp. Tanlèu 1790, Aulon qu'èra deu canton d'Aurinhac. Lo nom de la comuna qu'èra Cassagnabères, Ramefort, Tournas en 1790, Cassagnabère et  Ramefort en  1791 e en l’an IV  (annexion provisòria de Ramefort).

Ramefort (benlèu *Ramahòrt en gascon), vilatge de Cassinhabèra qui èra pas comunautat pendent l'Ancian Regime [nimèi parròquia], que vengó en l'an II ua comuna damb lo nom de Ramelibre. L'incorporèn a Cassinhabèra en l'an IV, puish que's tornè crear. L'ordenança deu 8 de junh 1825 que suprimí aquera comuna e n'incorporè los tròces a Aurinhac, Boçan, Cassinhabèra e Sent Andrèu (la comuna qu'èra hèita d'enclavas non confrontantas) . I a un lòc deu nom de Ramefort au nòrd de Cassinhabèra, sus ua tuca, près de Mondine, mès es pas abitat; la mapa d'Estat-Major (sègle XIX) que muisha un camin qui mia a Ramefort, signe d'ocupacion umana. Ramefort qu'es un nom tipic de castèth. Mès per quina rason, per quin sovièr istoric, tròces d'una possibla comunautat anciana causigón de s'amassar en ua comuna ?

Pendent l'Ancian Regime, Tornàs qu'èra ua comunautat non parròquia de Nebosan (país d'estats) e de la senescaucia de Tolosa. Tanlèu 1790, Tornàs qu'èra deu canton d'Aurinhac. Tornàs que fusionè damb Cassinhabèra per la lei deu 19 de heurèr 1855 . Tornàs qu'es au sud de Cassinhabèra, sus la RD 81. La constitucion de la comuna qu'estó pas immediata, puish que lo nom de la comuna de Cassinhabèra èra Cassagnabères, Ramefort, Tournas en 1790 (a un moment de 1790).

Administracion 

 Abans la refòrma cantonala de 2014, aplicada en 2015, la comuna qu'èra deu canton d'Aurinhac; qu'es ara deu canton de Casèras.

Demografia

Lòcs e monuments

Personalitats ligadas damb la comuna

Véser tanben
 Comunas de la Nauta Garona

Ligams extèrnes

Nòtas e referéncias 

Comuna de Nebosan
Comuna de la Nauta Garona
Comuna de Gasconha